open-index/open-wikipedia-markdown huggingface dataset:
Strandengmåler

**Strandengmåler** (*Idaea humiliata*) er en sommerfugl i gruppen av de egentlige målere  (Geometridae). Den er funnet noen få steder langs kysten av Sørlandet og Østlandet i Norge.

## Utseende
En liten (vingespenn 14–17&nbsp;mm), slank, gulaktig måler. Den kjennes lett på forvingens rødlige fremkant. Vingene er blekt brungule, hver vinge med en liten, svart flekk litt foran midten og tre til fem, mer eller mindre tydelige, brunlige tverrstriper. Forvingens fremkant er rosa eller rødbrun. Larven er lyst gråaktig brun, huden virker vortete.

## Levevis
Arten lever på tørre, gressdominerte strandenger. Larvens næringsplante er ukjent, men i fangenskap kan de leve på tungras, løvetann og syrer. De voksne målerne flyr i juli.

## Utbredelse
Arten er utbredt over det meste av Europa, unntatt lengst i nord og vest. Den er trolig utdødd i Storbritannia. I Norge er den bare funnet noen få steder langs kysten av Øst- og Sørlandet vest til Arendal.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Idaea humiliata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Kingsport

**Kingsport** er en by i nordøstre Tennessee på Holston elva. Det meste av byen ligger vest i Sullivan County, men de vestligste delene av byen stikker inn i Hawkins County. Folketellingen i 2000 viste at byen har et folketall på 44&nbsp;905. Sammen med byene Bristol i Tennessee og Bristol i Virginia, er Kingsport befolkningssentrum for byregionen (*Metropolitan Statistical Area*) Kingsport-Bristol-Bristol. En tredje by, Johnson City er nå en egen byregion; sammen med Kingsport og Bristol utgjør disse byene det som kalles "Tri-City" regionen.

## Historie
Ifra gammelt av var øyen Long Island i Holston elva hellig for cherokee-indianerne Byen ble grunnlagt i 1761, og fikk bystatus i 1822. I 1802 bygget William King båtkaier på Holston elven for saltvirksomheten, og disse fikk navnet «King's Port». Dagens navn er en forenkling av dette.

Under den amerikanske borgerkrigen ble Kingsport åsted for et slag 13. desember 1864 da 300 sørstatssoldater ledet av oberst Morgan ble slått av en arme på 5500 unionssoldater ledet av general Stoneman. Etter borgerkrigen mistet Kingsport bystatus, men den ble gjenopprettet i 1917.

Under depresjonen på 1930-tallet vokste kjemikalieprodusenten Eastman opp som den største arbeidsgiveren i byen, og bidro til at Kingsport vokste. Eastman er stadig den største arbeidsgiveren i byen.

## Referanser


## Eksterne lenker
*
Verdenscupen i langrenn 2004/05

**Verdenscupen i langrenn 2004/05** ble innledet i Düsseldorf 23. oktober 2004 og ble avsluttet i Falun 20. mars 2005. Sammenlagtvinnere ble Marit Bjørgen og Axel Teichmann.

## Kalender
### Menn

#### Lagøvelser

### Kvinner

#### Lagøvelser

## Verdenscupen sammenlagt
### Menn

### Kvinner

## Kilder
*fis-ski.com
Achdé

**Achdé** er pseudonym for **Hervé Darmenton**, en fransk serieskaper (født 30. juli 1961 i Lyon). Hans pseudonym uttales «asj-DE», og er utledet av den franske uttalen av hans initialer «H.D.». Achdé tok over som tegner av serien Lucky Luke etter serieskaperen Morris' bortgang i 2001.

## Referanser
Virtuell 8086 modus

**Virtuell 8086 modus**, også kalt **VM86** og **virtuell reell modus**, er en adressemodus for 32-bit mikroprosessorer i X86-arkitekturen som debuterte med Intel 80386 den 17. oktober 1985. VM86 gjør det mulig for programmer som er laget for reell modus under MS-DOS og beslektede operativsystemer, å kjøre direkte i beskyttet modus.

Virtuell 8086 modus benytter en segmentert minnemodell identisk med reell modus, og 21-bit adressering som gjør det mulig å implementere virtuell hukommelse gjennom *paging*. 

Virtuell 8086 modus finnes ikke i X86-64 lang modus, og er derfor ikke til stede i 64-bit x86-prosessorer som kjører i 64-bit beskyttet modus. VM86 er likevel fortsatt til stede når X86-64-prosessorer kjører i 32-bit beskyttet modus. 64-bit utgaver av Microsoft Windows (Windows Server 2003, Windows Vista og Windows Server 2008) har derfor ingen DOS boks og kan heller ikke kjøre 16-bit Windows programmer.

## Bruk av Virtuell 8086 modus
I Windows/386 2.1, Windows 3.0, Windows 3.1x, Windows 95, Windows 98, Windows ME og Windows NT 3.1 ble virtuell 8086 modus benyttet til å kjøre programmer for MS-DOS og beslektede systemer i virtuelle DOS maskiner. Det samme var tilfelle for OS/2 2.x. I SCO UNIX ble VM86 benyttet i programmet Merge, og i GNU/Linux er den tatt i bruk av abstraksjonslaget DOSEMU.

Såkalte «DOS-programmer» for DOS-utvidere, som kjører i 286 og 386 beskyttet modus, blir ikke utført i Virtuell 8086-modus. Slike programmer kjører i ordinær brukermodus.

## Adressering
Utfordringen med å kjøre 8086 kode for reell modus i beskyttet modus, er at  adresseringen av RAM er helt forskjellig i beskyttet modus og reell modus. I Virtuell 8086 modus er den segmenterte minnemodellen bevart av kompatibilitetshensyn. Samtidig er imidlertid  mekanismen for *paging* aktiv i den flate minnemodellen til det underliggende operativsystemet. Beskyttelse av minnet og isolering av adressemodus er derfor nødvendig.

## Avbrudd
Ved avbrudd i maskinvaren, programvaren og gjennom instruksjonen iret, blir VM86 modus slått av og prosessoren vender tilbake til full beskyttet modus for å håndtere avbruddet. Før håndteringen av avbruddet blir DS, ES, FS, og GS registrene lagt på stakken og nullstilte.

## Utvidet Virtuel 8086 modus i GNU/Linux
Støtte for Utvidet Virtuel 8086 modus i GNU/Linux, oppnås at «vme»-flagget i seksjonen «flags:» settes i filen /proc/cpuinfo. Dette kan også skje ved at andre bit i assembler-instruksjonen CPUID gir EDX-registeret verdien 0x2.
Khíos (prefektur)

**Khíos** (gresk Χίος *Khíos*) var et prefektur i Hellas i periferien De nordegeiske øyer. Hovedstaden i prefekturet er Khíos by. Prefekturet består av øyene Khíos, Oinousses, Psará, og den ubebodde Antipsara, alle i det egeeiske hav. 

## Kommuner

## Kilder
* Prefectures of Greece www.geogreece.gr
TIMSS

**TIMSS** (Trends in International Mathematics and Science Study) er en internasjonal vurdering av kunnskapene i matematikk og naturfag til elever på 4. og 8. klassetrinn. TIMSS ble utviklet av International Association for the Evaluation of Educational Achievement (IEA) for at medlemslandene skulle kunne sammenlikne elevenens kunnskapsnivåer på tvers av landegrenser. Den første TIMSS-undersøkelsen ble gjennomført i 1995, og deretter med fire års mellomrom. I 1995 deltok 41 land i studien, i 2007 hadde antallet økt til ca. 60.

TIMSS består av en vurdering av elevenes kunnskaper i matematikk og kunnskap, i tillegg til spørreskjemaer for elever, lærere og skolene. Testen omfatter emner elevene skal ha hatt på nivåene opptil 4. og 8. årstrinn. For å kunne vurdere elevenes kunnskaper har oppgavene en rekke ulike vanskelighetsgrader. Elevenes spørreskjemaer er utformet for å samle inn informasjon om studentenes bakgrunn og holdninger til skolegang og læring, informasjon om deres erfaringer fra klasserommet m.m. Lærerne og skolene blir blant annet spurt om tilretteleggingen av undervisningen, omfanget av undervisningen i matematikk og naturfag, skolepolitikk, lærernes bakgrunn og forberedelser.

I Norge er det Institutt for lærerutdanning og skoleutvikling ved Universitetet i Oslo som står for gjennomføringen av TIMSS-undersøkelsene.

## Landene som deltar i 2007

*Algerie
*Armenia
*Australia
*Østerrike
*Bahrain
*Bosnia-Hercegovina
*Botswana
*Bulgaria
*Canada
*Colombia
*Danmark
*Djibouti
*Egypt
*El Salvador
*England
*Georgia
*Ghana
*Honduras
*Hongkong
*Indonesia
*Iran

*Israel
*Italia
*Japan
*Jordan
*Kypros
*Kuwait
*Latvia
*Libanon
*Litauen
*Malaysia
*Malta
*Mongolia
*Marokko
*Nederland
*New Zealand
*Norge
*Oman
*Palestina
*Qatar
*Romania
*Russland

*Saudi-Arabia
*Serbia
*Singapore
*Skottland
*Slovakia
*Slovenia
*Sverige
*Sør-Afrika
*Sør-Korea
*Syria
*Taipei
*Thailand
*Tsjekkia
*Tunisia
*Tyrkia
*Tyskland
*Ukraina
*Ungarn
*USA
*Usbekistan

## Eksterne lenker
* International TIMSS
* Rapport fra TIMSS 2007 
* Utdanningsdirektoratet PISA, TIMSS og nasjonale prøver – hva er forskjellen?  01.11.2016
* Norsk framgang i TIMSS – artikkel i fagtidsskriftet Utdanning 9. desember 2008
Ravensburger

**Ravensburger **er en puslespillprodusent fra Tyskland. Hovedkontoret ligger i Ravensburg i Baden-Württemberg. Selskapet ble startet som et bokforlag, Verlag-Otto-Maier, men allerede året etter starten i 1883, begynte forlaget å gi ut brettspill. Det var først i 1964 man begynte å gi ut puslespill.

I 2015 kjøpte Ravensburger opp det svenske leketøyselskapet BRIO. 

## Referanser


## Eksterne lenker
*
Tormod Alnæs

**Tormod Stephan Alnæs** (født 7. oktober 1921 i Fredrikstad, død 22. desember 2003) var en norsk interiørarkitekt, møbeldesigner og professor ved Statens håndverks- og kunstindustriskole.

Han hadde diplomeksamen fra SHKS 1948 med Arne Korsmo som lærer, og ble selv ansatt som lærer ved skolen i 1950. I 1988 ble han utnevnt til professor i møbel- og innredningsarkitektur.

Ved siden av undervisningen drev han eget designfirma fra 1956. Som designer er han særlig kjent for stolen «Ponny» (1953) i stålrør og seilduk, som både gav ham en utmerkelse på Triennalen i Milano 1954 og Merket for god design 1967. Han har også tegnet kjøkkeninnredning og andre møbler. Han var daglig leder av Foreningen Brukskunst i Oslo 1956-62, og utstillingsarkitekt for foreningens årlige Høstmønstringer i Kunstnernes Hus 1956-60 og for andre utstillinger av design og brukskunst.

Han fikk Jacobprisen i 1971, Merket for god design tre ganger 1966-87 og Oslo bys kulturstipend i 1961. Han er innkjøpt av Kunstindustrimuseet i Oslo.

Han var gift med sin kollega, professor Anne Alnæs. Ekteparet omkom i en trafikkulykke. 

## Referanser
Christian P. Mathiesen

**Christian Pierre Mathiesen** (1870–1953) var en norsk politiker og godseier på Linderud gård. Han var stortingsrepresentant for Akershus amt fra 1901 til 1903 og landbruksminister fra 1903 til 1904, som representant for Høyre.

## Bakgrunn og yrkeskarrière
Han var sønn av Haaken C. Mathiesen og hans andre kone Louise Julie Jeanette Larpent og yngre halvbror av Haaken L. Mathiesen. Han giftet seg i 1894 med Celina Ihlen, datter av høyesterettsadvokat og stortingsmann Jacob Thurmann Ihlen. De fikk seks barn, deriblant Haaken C. Mathiesen d.y., som grunnla Texaco i Norge.

Han gikk Aars og Voss' skole og Sem landbruksskole og studerte deretter landbruk i Danmark i ett år.

23 år gammel overtok han Linderud gård og flere tilhørende eiendommer i Østre Aker, som syvende generasjon i sin slekt etter 1679. Da faren døde i 1913, satte han i gang omfattende oppussingsarbeider. Gården ble i hans tid oppgradert til et omfattende mønsterbruk, og baserte seg i hovedsak på melkeproduksjon med om lag 100 melkekyr. Han eide gården frem til 1940, som den siste eneeieren.

Han var med å etablere både Fellesslakteriet og Norges Kjøtt- og Fleskesentral, forløpere til Gilde.

Mathiesen hadde en rekke styreverv, blant annet som styreformann i Akers sparebank, Fellesbanken og Forsikringsselskapet Norden, som hans svigerfar hadde etablert. Han var formann i representantskapet for Selskapet for Norges Vel i mange år.

## Politisk arbeid
Mathiesen innehadde med tiden de fleste kommunale tillitsverv i Aker.

Han var stortingsrepresentant for Akershus amt i perioden 1901–1903. Han stilte ikke til gjenvalg, men han lot seg utnevne til landbruksminister i Francis Hagerups regjering. Mathiesen var 33 år gammel og den yngste statsråden til da. Han søkte avskjed et år senere, i september 1904, etter en konflikt med landbrukshøyskolens direktør Johan Hirsch. Hirsch sa også opp sin stilling.

## Utmerkelser
I 1904 ble han utnevnt til ridder av 1. klasse av St. Olavs Orden. Han var også kommandør av den danske Dannebrogordenen.

I 1939 ble han æresmedlem i Det Kongelige Selskap for Norges Vel.

Statsråd Mathiesens vei på Linderud er oppkalt etter ham.

## Referanser




## Eksterne lenker
* 
*
Lésbos (prefektur)

**Lesbos** (gresk Λέσβος *Lésvos*) var et prefektur i Hellas i periferien De nordegeiske øyer. Hovedstaden i prefekturet er Mytilene. Prefekturet består av øyene Lesbos, Lemnos og den mindre Agios Efstratios. 

## Kommuner

## Kilder
* Prefectures of Greece www.geogreece.gr
San Francisco Giants

**San Francisco Giants** er et baseballag fra San Francisco, California. De spiller i National League West i Major League Baseball.

## Historie

Klubben ble stiftet i New York i 1883 under navnet New York Gothams, og byttet navn til New York Giants i 1885. Hjemmekampene i denne perioden ble spilt på fire forskjellige baner på Upper Manhattan som alle ble kalt Polo Grounds. I tre tiår fra 1902 ble klubben ledet av John McGraw, og de tok sine tre første World Series titler i denne perioden. Laget tok enda to titler før de flyttet fra New York til San Francsico i 1957 og tok dagens navn, San Francisco Giants. En midlertidig bane ble brukt i noen år før Candlestick Park i Bayview Heigts-området et stykke sør for sentrum var klar til bruk i 1960. I 2000 tok laget i bruk sin nåværende stadion, AT&T Park, som ligger i South of Market. Adressen, 24 Willie Mays Plaza, er oppkalt etter en av tidenes største baseballspillere, Willie Mays, som spilte for Giants fra 1951 til 1972. Det gikk mange år før laget vant World Series i San Francisco, og det skjedde ikke før i 2010 da de slo Texas Rangers. San Francisco Giants vant også World Series i 2012 etter å hå slått Detroit Tigers og i 2014 mot Kansas City Royals.

## Vinner av National League

23 ganger: 2014, 2012, 2010, 2002, 1989, 1962, 1954, 1951, 1937, 1936, 1933, 1924, 1923, 1922, 1921, 1917, 1913, 1912, 1911, 1905, 1904, 1889 1888

## Vinner av World Series

8 ganger: 2014, 2012, 2010, 1954, 1933, 1922, 1921, 1905
Lara Magoni

**Lara Magoni** (født 29. januar 1969 i Selvino) er en tidligere italiensk alpinist.

## Karriere

I 1990-årene var Magoni blant de beste storslalåm- og slalåmkjørerne. I 1993 ble nummer fire i storslalåmrennet i Klövsjö. I sesongen 1996/97 forbedret hun dette resultatet kraftig. I tillegg til en tredjeplass i Maribor tok hun to andreplasser (alle i slalåm), i henholdsvis Laax og Aspen.

Under VM 1997 i Sestriere tok hun sølv i slalåm. Foran seg hadde hun italienske Deborah Compagnoni, mens Karin Roten tok bronsemedaljen. Midtveis i sesongen 1999/2000 la hun opp som aktiv alpinist.

## Pallplasseringer i verdenscupen

## Referanser


## Eksterne lenker
*
Kamilla og tyven

***Kamilla og tyven*** er en norsk drama- og familiefilm fra 1988 regissert av Grete Salomonsen (hennes spillefilmdebut). Filmen er basert på boka *[[Den vesle jenta og den store tyven]]* av Kari Vinje. Den ble også innspilt på engelsk og ble solgt til 33 land.

I 1989 kom oppfølgeren, Kamilla og tyven II.

## Handling
Handlingen er lagt til Sørlandet rundt 1913. Kamilla blir foreldreløs og flytter til sin rike onkel Ole i Kristiansand. Men hans kone har ikke særlig sans for barn og vil sende henne på en kostskole i Danmark. Dette synes han er hjerteløst og ønsker å smugle henne til storesøster Sofie som jobber som kjøkkenhjelp på en storgård på landet. Men underveis blir hun mobbet og robbet. Heldigvis kommer Sebastian henne til unnsetning. Selv om han risikerer mye, vet ikke Kamilla at redningsmannen hennes er en tyv på rømmen.

## Om filmen
Anmelderne var i hovedsak positive. Den fikk terningkast seks av både Dagbladet, VG og Aftenposten.

Det var den første spillefilmen for Dennis Storhøi og Agnete Haaland.

## Rolleliste

## Referanser


## Eksterne lenker
*
Lucia Recchia

**Lucia Recchia** (født 8. januar 1980 i Rovereto) er en italiensk alpinist. Hun kjører utfor og super-G.

Recchia debuterte i verdenscupen i desember 1998. Hun fikk sine første plasseringer blant de ti fremste i desember 1999 (nummer ni i St. Moritz) og i januar 2000 (nummer fire i Cortina d'Ampezzo). Hun deltok også med hell i junior-VM 2000 i Mont-Sainte-Anne, der hun tok sølv i utfor (bak sveitsiske Fränzi Aufdenblatten og en femteplass i super-G.

Deretter fulgte fire år med magre resultater, i denne perioden hadde hun bare én plassering blant de ti beste, en åttendeplass under VM 2001 i St. Anton.

I februar 2004 tok hun så en fjerdeplass i super-G-rennet i Åre. I desember 2004 tok hun for første gang steget opp på seierspallen, da hun ble nummer to i super-G-rennet i Altenmarkt-Zauchensee, 28 hundredels sekunder bak vinneren Alexandra Meissnitzer fra Østerrike.

Karrierens beste resultat kom i januar 2005, da hun under verdensmesterskapet i italienske Santa Caterina tok en overraskende sølvmedalje i super-G bak svenske Anja Pärson.

## Eksterne lenker
* 
* Lucia Recchias hjemmeside
Musefellebil

En **musefellebil** er en lekebil hvor eneste tillatte motor er en enkel eller dobbel musefelle. 

Musefellebiler brukes gjerne i fysikkundervisning på skoler for å lære elevene problemløsning og samarbeid.

## Konkurranse

En vanlig konkurransetype er å lage en bil med utgangspunkt i en enkelt musefelle. Vinnerbilen er den bilen som kjører en distanse på 5 meter på kortest mulig tid eller bilen som kjører den lengste distansen.

## Design
Det finnes ingen fasitsvar for hvordan en musefellebil skal designes, men det vanligste er en firehjuls-variant. Det finnes også noen to- og tre-hjulsvarianter, og Philip Beltracchi har laget en bil som kun har ett hjul.

## Eksterne lenker
* Mousetrap Car  Demonstrasjon av en musefellebil
Hilda Solis

**Hilda L. Solis** (født 20. oktober 1957 i Los Angeles i California i USA) er en amerikansk politiker og tidligere medlem av Representantenes hus for Det demokratiske parti for California. Hun var arbeidsminister i Barack Obamas regjering. fra 24. februar 2009 til 22. januar 2013.

## Referanser


## Eksterne lenker
* 
*
Samos (prefektur)

**Samos** (gresk Σάμος *Sámos*) er et prefektur i Hellas i periferien De nordegeiske øyer. Hovedstaden i prefekturet er Vathy (også kalt Samos). Prefekturet består av øyene Samos, Ikaria og de mindre øyene Fourni Korseon. 

## Kommuner
Anna Pleyms vei (Oslo)

**Anna Pleyms vei** (1-15B, 2-32) er en vei i Oslo på Rommen i Bydel Stovner. Veien starter der Margrethe Parms vei går parallelt med Trondheimsveien og går i retning Rommen skole. Veien fikk sitt navn i 1968 etter Anna Pleym (1869-1957), kjent for sin innsats for tekstilarbeiderne og kvinnenes sosiale rettigheter.

## Referanser
Merkedager

**Merkedager** har flere betydninger:

* Bevegelige merkedager
* Helligdager i Norge
* Primstavens merkedager
* Liste over merkedager
Atlantis (album)

***Atlantis*** er det ellevte studioalbumet til den norske hardrockgruppa TNT og det ble utgitt 22. september 2008.

## Sporliste
#«Hello, Hello» (Hvalby/Gundersen/Tekrø/Mills) – 4:09
#«Peter Sellers Blues» (Tekrø/Mills) – 4:46
#«Baby's Got Rhythm» (Hvalby/Johannessen/Tekrø/Hesthagen) – 3:38
#«Tango Girl» (Ronni Le Tekrø) – 4:08
#«Me and Dad» (Ronni Le Tekrø) – 7:51
#«Atlantis» (Dahl/Tekrø/Mills) – 4:08
#«The Taste of Honey» (Ronni Le Tekrø) – 3:41
#«Bottle of Wine» (Hvalby/Johannessen/Tekrø) – 3:17
#«The Missing Kind» (Ronni Le Tekrø) – 4:06
#«Love of My Life» (Tekrø/Mills) – 3:14
#«Had it, Lost it, Found it» (Dahl/Tekrø) – 4:55

### Bonusspor
*«June» (Tekrø/Mills) – konsertopptak fra Sentrum scene (japansk bonusspor)
*«Substitute» (Dahl/Tekrø/Mills) – konsertopptak (europeisk bonusspor)

## Medvirkende
### TNT
* Tony Mills – vokalist, låtskriver, kor
* Ronni Le Tekrø – gitarer, kor, låtskriver
* Victor Borge – bass, kor
* Diesel Dahl – trommer, låtskriver
### Øvrige medvirkende
* HP Gundersen – produsent, låtskriver, slide, bakgrunnvokal på *Tango Girl*, piano på *Baby's Got Rhythm* og *Had It, Lost It, *Found It*
* [[Mari Persen]] – fiolin og fiolinarrangement på *The Taste of Honey*
* [[Markus Klyve]] – keyboard på *Tango Girl*, *The Taste of Honey* og *The Missing Kind*
* [[Tony Caputo]] – orgel på *Baby's Got Rhythm*
* [[Jon Johannessen]] – twangguitar på *Baby's Got the Rhythm*
* [[Heidi Ruud]] – bakgrunnvokal på *Bottle of Wine*
* [[Renate Helland]] – bakgrunnvokal på *Bottle of Wine*
* [[Kjartan Hesthagen]] – tekniker, låtskriver
* [[Erland Hvalby]] – synth på *Hello, Hello*, kastanjetter på *Tango Girl'', tekniker, låtskriver
* Tommy Hansen – miksing, mastering 
* Tor Erik Ledang – coverdesign 
* David Dundas –; fotograf
* Eldbjørg Frank – stylist

## Eksterne lenker
* Atlantis Discogs
Lefkada (prefektur)

**Lefkada** eller **Leukas** (gresk: Λευκάδα, *Lefkáda*, gammelgresk: Λευκάς, *Leukás*) var et prefektur i Hellas i periferien De joniske øyer. Prefekturet er det minste i Hellas, både etter areal (356&nbsp;km²) og folketall (22&nbsp;506 innbyggere). Hovedstaden i prefekturet er Lefkada by. Prefekturet består av øyen Lefkada, samt de mindre øyene Meganisi, Kalamos, Kastos, Madouri, Skorpios, og Sparti. 

## Kommuner

## Kilder
* Prefectures of Greece www.geogreece.gr
Shipping

**Shipping** er et engelsk lånord som på norsk refererer til rederi- og befraktningsvirksomhet med skip, til de som arbeider i foretak innen denne sektoren samt til aksjer og verdipapirer relatert til slik virksomhet.

Et lands skip og mannskap kalles handelsflåte.

Shippingvirksomhet er en sentral del av verdensøkonomien og 90 % av verdenshandelen utføres av verdens handelsflåte som utgjøres av mer enn 50&nbsp;000 skip. Mer enn 150 land disponerer skip og deres samlede mannskap teller mer enn  personer.

*Industriell shipping* er godstransport på spesialiserte skip bygget for enkelte godstyper. Eksempler på spesialutviklede fartøy til spesialiserte industrielle fraktmarkeder er kjemikalietankere og gasstankskip. Industriell shipping er frakt av industriprodukter som kjemikalier, gass, bil, container og må ikke forveksles med råvare-shipping som er frakt av råvarer som tørrlast og olje.

## Referanser
Juruena (elv)

**Juruena** (portugisisk: *Rio Juruena*) er ei elv i delstaten Mato Grosso i Brasil. Den er 1240&nbsp;km lang, og ligger i Amazonas' nedbørfelt. Den er en av tilløpselvene til Tapajós, som dannes ved samløpet mellom Juruena og Teles Pires. Anslått nedslagsfelt er 160&nbsp;000 km².

Elva har utspring i fjellene Chapada dos Parecis på Mato Grosso-platået. På de siste 190&nbsp;kilometrene før munningen danner den grense mellom delstatene Mato Grosso og Amazonas. Den største sideelva er Arinos. 

Juruena er ikke seilbar, på grunn av tallrike fosser og stryk, hvorav de mest kjente er Salto Augusto. I elvas nedbørfelt ligger også Juruena nasjonalpark, som ble opprettet 5. juni 2006, og omfatter et areal på 19&nbsp;000&nbsp;km².

## Referanser


## Eksterne lenker
* WWF Factsheet: Juruena landscapes and vegetation types - from the Amazon forests to the Cerrado (engelsk)
* A. Henry Savage-Landor: ''Across the unknown South America'', Projekt Gutenberg (engelsk)
Elise Wærenskjold

**Elise Amalie Wærenskjold** (1815–1895) var en norsk-amerikansk kvinnesaksforkjemper, redaktør og forfatter.

Elise Wærenskjold var født i Dybvåg i Aust-Agder som datter av sogneprest Nicolai Seiersløv Tvede og Elisabeth Meldahl. Hun giftet seg den 4. april 1839 med Svend Foyn (1809–1894), men de ble separert i 1842. I 1846 til 1847 var hun redaktør for bladet «Norge og Amerika». I 1847 emigrerte hun fra Christiania til Texas. I 1848 giftet hun seg med presten Johan Matheus Christian William Wærenskiold (født 1823, også kalt Wilhelm Wærenskjold) før ekteskapet med Foyn var oppløst. Hun hadde blitt kjent med Wilhelm Wærenskjold da han sonet en tukthusstraff i Norge. Han ble myrdet i Texas i 1866.

## Referanser
Vålerenga mot rasisme

**Vålerenga mot rasisme** (**VMR**) er en kampanje i regi av Vålerenga Fotball og supportergrupperingen Klanen. Kampanjen jobber for å bekjempe rasisme og vold på fotballbanen.

VMR ble startet i 1996 i samarbeid med Klanen. Klanen hadde da et dårlig rykte på seg, og internt var det mange grupper som ønsket å spre rasisme og vold fra tribunen.

VMR sprer sitt budskap gjennom blant annet alle spillerne i Vålerenga Fotball. Alle lag i Vålerenga spiller med Vålerenga Mot Rasisme på draktene sine. A-lagsspillerne viser også tydelig at de er imot rasisme, og på Intility Arena blir det satt ut mange effekter med Vålerenga Mot Rasisme.

## Eksterne lenker
*
Churchill (elv)

**Churchill River** (fransk: *Rivière Churchill*, cree: *Missinipi* &ndash; oversatt: «store vann».) er en elv i provinsene Alberta, Saskatchewan og Manitoba i Canada. Fra Churchillsjøen er den 1609&nbsp;km lang ned til Hudson Bay. Den har et nedbørfelt på 281&nbsp;300&nbsp;km², og en middelvannføring ved utløpet på rundt 1200&nbsp;m³/s. Elva er oppkalt etter John Churchill, 1. hertug av Marlborough og guvernør av Hudson's Bay Company fra 1685 til 1691. 

Elva ligger i sin helhet på det kanadiske skjold. Kildeområdet ligger i den østlig-sentrale delen av Alberta, og den renner herfra gjennom en rekke innsjøer i Saskatchewan (Churchill, Peter Pond, Île-à-la-Crosse). Den største sideelva, Beaver River, løper sammen med Churchill i Île-à-la-Crosse-sjøen. Fra Lac La Ronge i sør kommer Rapid River, med Nistowiakfallene – den høyeste fossen i Saskatchewan. Den munner ut i Churchill like nord for La Ronge i Saskatchewan. Etter elva krysser grensa til Manitoba møter den Reindeer River, og fortsetter deretter mot øst gjennom en rekke innsjøer (Highrock, Granville, Southern Indian og Gauer). Fra South Indian Lake blir 60&nbsp;% av vannføringen i elva overført til produksjon av vannkraft i elva Nelson. Resten av elva munner ut i Hudsonbukta, ved byen Churchill.

Churchill var fra 1600- til 1900-tallet en betydningsfull reiserute for pelshandlere i regionen, og knyttet Hudsonbukta til elva Mackenzie, som renner til Nordishavet.

Churchill er en mye brukt elv til kanopadling og villmarksliv forøvrig. 

## Referanser


## Litteratur
*Greg Marchildon & Sid Robinson: *Canoeing the Churchill: A Practical Guide to the Historic Voyageur Highway*
*Laurel Archer: *Northern Saskatchewan Canoe Trips: A Guide to Fifteen Wilderness Rivers* 

## Eksterne lenker
* Saskatchewan's Churchill River, Canadian Parks and Wilderness Society
* Saskatchewan Documented Canoe Routes, Canoe Saskatchewan
Øyvind Eriksen

**Øyvind Eriksen** (født 1964) er en norsk jurist og næringslivsleder. Han overtok 1. januar 2009 som konsernsjef og daglig leder i Aker ASA etter Leif-Arne Langøy. Eriksen er styreleder ved flere av Akers industrielle og finansielle bedrifter. I tillegg sitter han i styret i en rekke frivillige organisasjoner, blant annet Kreftforeningen, Accenture Global Energy Board og World Economic Forum C4IR Global Network Advisory Board.

## Bakgrunn
Eriksen ble ansatt som konsernsjef i Aker ASA i januar 2009. Han er utdannet jurist ved Universitetet i Oslo. Han var ansatt i advokatfirmaet BAHR fra 1990, som partner siden 1996, og som styremedlem/-formann fra 2003. 

Han ble først kjent for almenheten gjennom Tore Tønne-saken. Eriksen var ansvarlig for den mye omtalte fakturaen fra BA-HR til Kjell Inge Røkkes selskap Aker RGI. Fakturaen på 2,5 millioner kroner beskrev kun advokatbistand, og skjulte det faktum at 1,5 millioner kroner skrev seg fra konsulentarbeid utført av tidligere helseminister Tore Tønne. For dette ble Eriksen ilagt et forelegg på kr 50 000.

Som forretningsadvokat jobbet Eriksen blant annet med strategisk og operasjonell utvikling, transaksjoner (M&A) og forhandlinger. Eriksen har hatt en rekke styreverv i ulike bransjer, deriblant shipping, finans, kapitalforvaltning/investeringsselskaper, offshore drilling, fiskeri, media, handel og industri. 

## Aker Scholarship
Eriksen er også styreleder i Aker Scholarship, som finansierer master- og doktorgradsstudenter ved noen av verdens ledende universiteter internasjonalt. Målet er å gi talentfulle stipendiater inspirasjon til å utgjøre en forskjell i utviklingen av norsk næringsliv og samfunnsliv til beste for kommende generasjoner. Aker Scholarship deles ut av «Anne Grete Eidsvig og Kjell Inge Røkkes allmennyttige stiftelse for utdanning».

## Stiftelsen VI
I 2018 ble Stiftelsen VI etablert med Eriksen som styreleder. Stiftelsen VI arbeider for funksjonshemmedes muligheter og rettigheter. Gjennom stiftelsen har Aker, Aker-eide selskaper og Kjell Inge Røkkes private selskap, TRG forpliktet seg til å bidra med 125 millioner kroner til paraidretten i perioden 2018–2023.

## Kreftengasjement
Øyvind Eriksen har engasjert seg for kreftsaken. Sommeren 2012 ble han operert for kreft i skjoldbruskkjertelen ved Rikshospitalet. Operasjonen var vellykket, og Eriksen var raskt tilbake i jobb hos Aker. Etter behandling ved det gamle Radiumhospitalet fikk Eriksen sommeren 2014 et ledende arkitektkontor til å tegne et utkast til nytt Radiumhospital i Oslo. Forslaget ble gitt som en gave til styret i august samme år. Eriksen og eiendomsinvestor og tidligere kreftpasient Arthur Buchardt har som mål å få reist klinikkbygget som et offentlig ideelt samarbeid, der et eventuelt overskudd går til kreftforskning. I juni 2016 ble oppføringen av det nye klinikkbygget for kreftbehandling ved Radiumhospitalet vedtatt. I statsbudjsettet for 2018 ble bevilget midler til bygging av et nytt klinikkbygg for Radiumhospitalet med tilhørende senter for protonbehandling. Eriksen er nestleder i styret i Kreftforeningen.

## Referanser


## Eksterne lenker
* Om Øyvind Eriksen , fra nettsidene til Aker ASA
Herbert Huber

**Herbert Huber** (født 4. desember 1944 i Kitzbühel, død 15. juli 1970 i Innsbruck) var en østerriksk alpinist. Han kjørte utelukkende storslalåm og slalåm. Hubers største meritt var sølvmedaljen i slalåm under OL 1968. Han stod opprinnelig oppført som bronsevinner, men etter diskvalifikasjonen av Karl Schranz rykket han opp en plass. I 1966 og 1968 ble Huber østerriksk mester i slalåm.

I verdenscupen vant Huber tre renn, og fikk i tillegg seks andreplasser og to tredjeplasser. I sesongen 1967/68 ble Huber nummer 3 sammenlagt i verdenscupen, og også nummer tre i slalåmcupen. Han kjørte sitt siste renn 21. desember 1969, slalåmrennet i Lienz, der han ble nummer 2.

Etter at han la opp, led Huber av depresjoner, og begikk selvmord 15. juli 1970.

## Verdenscupseire

## Referanser


## Eksterne lenker
*
Pneuma

**Pneuma** (gresk πνεύμα) er et antikt gresk begrep for «pust» som er gitt ulik teknisk betydning av antikkens filosofer og middelalderens forfattere, blant annet:
* *Pneuma*, «luft i bevegelse, pust, vind», ekvivalent til Anaximenes’ materialemonismen til *aer* (ἀήρ, «luft») som elementet fra hvor alt har sin opprinnelse, det tidligste kjente forekomst av begrepet.
* *[[Pneuma (antikk medisin)]]*, i henhold til ulike medisinske forfattere i antikken er sirkulasjonen av luft nødvendig for at vitale organer i menneskekroppen skal fungere systematisk.
* *[[Connate pneuma]]*, et begrep hos Aristoteles som viser til varm, mobil «luft» som i sæden overfører kapasiteten for bevegelse og bestemte fornemmelser hos avkommet.
* *[[Pneuma (stoisk)]]*, det stoiske konseptet for levende, varm pust, både i kosmos og i det menneskelige legeme.

Pneuma kan også referere til:
* *Pneuma* eller «ånd» i gnostisisme
* *Pneuma*, et konsept i kristen pneumatologi
* Diakritiske tegn i gresk som vanligvis betegnes med deres latinske navn: spiritus asper ( ῾ ) og spiritus lenis ( ᾿ )
Emilio Zapico

**Emilio Rodríguez Zapico** (1944–1996) var en spansk racerfører som i  deltok i Formel 1-mesterskapet for Williams-teamet. Han stilte til start i kun i ett løp, Spanias Grand Prix 1976, et løp han ikke klarte å kvalifisere seg til. 

Etter det korte oppholdet i Formel 1 gikk han til standardbilracing på 1980-tallet før han la opp som racerfører. Zapico ble drept i en flyulykke i Huete, Spania i 1996.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
Europavei 96

**Europavei 96** går mellom Izmir og Sivrihisar i Tyrkia. Veiens lengde er rundt 440 km.

Trasé fastlagt av UNECE: Izmir – Usak – Afyon – Sivrihisar.

## Knutepunkter
}

|}

## Eksterne lenker
Caïssa

**Caïssa** (eller Kaissa) er en mytisk figur. Hun hevdes opprinnelig å ha vært en trakisk dryade (skognymfe) i antikken. Senere ble hun anakronistisk framstilt som en særegen gudinne for sjakkspillet, hvilket er den rollen hun har i dag. Det er lite som tyder på at Caïssa har antikk opprinnelse, og hun var således en nyvinning under renessansen, oppfunnet av den italienske poeten Marco Girolamo Vida.

## Vidas dikt
Caïssa ble først nevnt i et 658-linjers dikt kalt «Scacchia, Ludus», publisert i 1527 av Marco Girolamo Vida (også kalt for Marcus Hieronymus Vida). Vida beskriver i et latinsk heksameter et parti sjakk mellom Apollon og Merkur bevitnet av de andre greske gudene. I diktet blir tårnene beskrevet som rustningskledde *[[howdah]]er* på montert på ryggen til elefanter, og løperne ble beskrevet som bueskyttere;
:*Tum geminae, velut extremis, in cornibus arces*
:*hinc atque hinc altis stant propugnacula muris*
:*quae dorso immanes gestant in bella elephanti.*

::«Deretter tvilling, som om ved slutten, festninger i hjørnene, her og der står festningsvoller med høye murer, umåtelige, blir båret i krigen på elefantenes rygger.»

En uautorisert utkast på 742 linjer som hadde lekket ut ble utgitt i 1525. Teksten i denne versjonen av diktet er ganske annerledes. Caïssa blir kalt *Scacchia*, tårnene blir kalt kykloper, og løperne blir kalt for kentaur-bueskytter.

Dette har bidratt til de moderne navnene «tårn» og formen til de europeiske sjakkbrikkene. I en kort periode ble også tårnet kalt for «elefant» av enkelte sjakkspillere, og løperen for «bueskytter». I Tyskland ble ordet *Scütze* (bueskytter) et vanlig brukt ord helt til det ble erstattet av *Läufer* (løper) på 1700-tallet.

## William Jones' dikt
Figuren Caïssa ble gjenbrukt i 1763 i diktet *Caïssa* komponert et latinsk heksameter av orientalisten og filologen William Jones. Diktet baserer seg på *Scacchia ludus* (Sjakkspillet), skrevet i 1510 av den nevnte poeten Vida, og hvor nymfen blir kalt for *Scacchis*. Jones utga også en engelskspråklig utgave av diktet.

I diktet kontrer Caïssa innledningsvis fremstøtene fra krigsguden Mars. Forsmådd søker Mars hjelp fra idrettsguden Euphron, bror av Venus/Afrodite, som skaper sjakkspillet som en gave til Mars for å forsøke å vinne Caïssas gunst.

## Moderne bruk
Caïssa blir referert til i sjakkommentarer. Garry Kasparov bruker denne referansen nå og da, særlig i dens episke *My Great Predecessors* i fem bind. Det har også blitt brukt som et fast uttrykk for å være heldig, «Caïssa var med meg», eller når man vil ønske noen lykke til i et vanskelig sluttspill eller etter et uklart offer, «Caïssa være med deg/stå deg bi». Det første (russiske) sjakkprogrammet som vant verdensmesterskapet for sjakkprogrammer i 1974 het Kaissa.

## Referanser


## Litteratur
* Johnson, Samuel (1810): *The works of English Poets from Chaucer to Cowper* (opptr.), London, s. 450

## Eksterne lenker
* Tekst om Scacchia, Ludus, av Hieronymus Vida fra Cremona(1559)
* Caïssa av William Jones 1763 
* Caissa's Web ; et utvalg av sjakkdikt
Vikhammer

**Vikhammer** er Malvik kommunes mest folkerike område og det ene av to befolkningsmessige tyngdepunkter i Malvik kommune i Trøndelag. Det andre tyngdepunktet i kommunen er Hommelvik der kommuneadministrasjonen er lokalisert. Vikhammer sentrum er beliggende ca. 13 km fra Trondheim sentrum, og har jernbanestasjon (12,7 km fra Trondheim sentralstasjon), kjøpesenter, sykehjem, lege og ikke langt unna ligger Malvik videregående skole, Vikhammer barneskole og Vikhammer ungdomsskole. Navnet *Vikhammer* kommer fra en gård med samme navn. 

Bebyggelsen rundt Vikhammer består i hovedsak av eneboliger, og henger sammen med boligområdene på Saksvik og Hundhammeren videre vestover, inntil bebyggelsen langs fylkesveien opphører brått ved kommunegrensa mot Trondheim. Store deler av befolkningen på Vikhammer pendler til Trondheim i forbindelse med skole og jobb. 

Vikhammer sentrum ligger langs Malvikvegen, som inntil det ble bygget motortrafikkvei mellom Ranheim og Hell, var en del E6. Fra lyskrysset i Vikhammer, går det en forbindelsesvei opp den såkalte Elvdalen til Leistad og nye E6. Ved midlertidige stengninger av Væretunnelen på E6, ledes trafikken fra E6 via Elvdalen og ned til Vikhammer og videre mot Trondheim via Saksvik og Hundhammeren. 

Kollektivtilbudet på Vikhammer er AtBs linje 79 mellom Trondheim og Vikhammeråsen og linje 70 mellom Strindheim og Hommelvik/Stjørdal. Trønderbanens lokaltog Steinkjer-Trondheim-Røros har stopp på Vikhammer stasjon hver vei, og også togene til/fra Östersund stopper på Vikhammer stasjon.

Navnet er sammensatt av landskapsform-navnene «vik» og «hammer» i betydningen «berghammer».

## Referanser


## Se også
*Malvik (tettsted)
Zakynthos (prefektur)

**Zakynthos** (gresk: Ζάκυνθος *Zákynthos*) er et prefektur i Hellas i periferien De joniske øyer. Hovedstaden i prefekturet er Zakynthos by. Prefekturet består av øyen Zakynthos, samt en del mindre øyer.

## Kommuner
Stadio Via Del Mare

**Stadio Ettore Giardiniero - Via del mare** (kjent som **Stadio Via del mare**) er et flerbruksstadion i byen Lecce i Italia. Anlegget blir mest bruk av Serie A klubben US Lecce. Stadionet har en kapasitet på 31 533 tilskuere, og er oppkalt etter gaten den ligger i.

## Referanser
Jan-Erik Ebbestad Hansen

**Jan-Erik Ebbestad Hansen** (født 8. juli 1946 i Tønsberg) er professor i idéhistorie ved Universitetet i Oslo.

Han studerte filosofi, religionshistorie og idéhistorie ved Universitetet i Oslo, med studier i Tübingen og Cambridge. I 1979 tok han doktorgraden med en avhandling om den tyske teosofen og mystikeren Jacob Böhme. Han forsker på europeisk idéhistorie med særlig vekt på kristen mystikk, okkultisme, Faustlitteraturens historie og tysk romantikk. Han har videre arbeidet med norsk idéhistorie, fra norrøne myter til malerkunst i det 20. århundre. Han var redaktør for bokserien Ad fontes 2000-04.

## Bibliografi
* *Da Norge mistet dyden :Mykle-saken, ytringsfriheten og kampen om moralen*. 2011  
* *Fausts fordømmelse :de bibleske og teologiske forutsetningene for Historia von D. Johann Fausten fra 1587*. 2007  
* *[[Vestens mystikk]]*. Utvalg og innledende essay. 2005  
* *Kjønn – og androgynitet*. Gyldendal Fakta 2001
* *Den levende kjærlighets flamme. Kristen mystikk fra Augustin til vår tid*. Gyldendal 2000
* *Norrøne myter og sagn*. Utvalg og gjenfortelling sammen med Kari Møller. Gyldendal Fakta 1999
* *Norsk tro og tanke I-II*. Utvalg og presentasjon. Tano Aschehoug 1998
* *Fenomenet Nerdrum*. Gyldendal 1996
* *Odd Nerdrum:Malerier*. Aschehoug 1994
* *Norrøne myter*. Gjenfortelling. Arnkrone 1993
* *Jacob Böhme:liv, tenkning, idéhistoriske forutsetninger*. Solum 1985

## Referanser


## Eksterne lenker
Howdah

**Howdah**, eller **houdah**, er en vogn som er plassert på ryggen til en elefant, eller ved enkelte andre anledninger på andre store dyr, og ofte brukt i eldre tid for å frakte rike og velstående personer eller til bruk i jakt eller krig. Den var også et symbol på rikdom for dens eier, og som et resultat ble den ofte dekorert med dyre edelstener.

## Se også
* Mahout, elefantfører
* Howdah-pistoler, store håndvåpen til å forsvare howdaher mot rovdyr
* Persiske krigselefanter

## Referanser


## Eksterne lenker
*
Botnett

Et **botnett** er et nettverk av datamaskiner infisert av datavirus eller trojanske hester. Disse maskinene kobler seg til en eller flere sentrale styrende noder der de får tildelt oppgaver. Oppgavene kan være å søke gjennom nettsider etter e-postadresser, sende ut uønsket søppelpost (spam) eller å utføre tjenestenektangrep mot utvalgte mål på internett. Et botnett kan bestå av tusentalls datamaskiner, ofte kalt zombier, spredd over hele verden og med eiere som ikke vet at maskinene er infiserte.

De siste årene har ulovlige botnett blitt kommersielle. Den som ønsker å sende ut uønsket reklame i stor skala eller angripe en nettressurs kan leie et allerede eksisterende botnett på det svarte markedet, på time- eller døgnbasis.

## Lovlige Botnett
Alle Botnett er ikke ulovlige og utfører ikke data kriminelle handlinger. En annen form for Botnett er Grid Datamaskiner og Nettsky programvare som kommuniserer over ett programmeringsgrensesnitt (API). Andre mer tradisjonelle, men lovlydige Botnett systemer finnes hos norske aktører.
Dryade

**Dryader** var skognymfer som i gresk mytologi bodde i trær. Hvert tre hadde sin egen dryade, der eiken var hellig for Zevs, oliventreet for Athene, poppelen for Herakles, laurbærtreet til Apollon og myrten for Afrodite.

Noen dryader var bundet til et bestemt tre, vanligvis det høyeste i en skog, eller et tre i en hellig lund. Fjellfuruens dryader ble kalt **orader**, fjellaskens dryader var **meliae**, **hamadryadene** tilhørte eiketrær, og frukttrærne ble påpasset av **meliader**. 

Dryader og guder straffet den som skadet trærne. Dryadene var vakre kvinner, ofte kledd i grønt eller brunt. I håret bar de blomster, planter, løv og kvister, alt etter hva slags skog de kom fra.

Fjellaskens dryader, meliae, var Gaias døtre som hun unnfanget da Uranus ble kastrert, og blodet derfra sprutet utover jorden. Meliae giftet seg med sølvalderens menn og ble mødre til bronsealderens befolkning, menneskehetens tredje generasjon. De næret sønnene sine med asketrærnes honning-harpiks (gresk: *meli* = honning) og bevæpnet dem med spyd av trevirke fra ask (gresk: *melia*). Bronsebefolkningen var svært krigersk, og vakte Zevs' vrede i en slik grad at han utslettet dem i en syndflod. Trolig var meliae de «honning-nymfene», Ida og Adrasteia, som var Zevs' ammer da han som nyfødt ble etterlatt på fjellet. Både asketreets harpiks og bienes honning ble kalt *meli* og regnet som gudenes føde som regnet ned fra himmelens stjerner. I *[[Theogonien]]* av Hesiod ble meliae født i lag med erinyer (som skulle hevne den kastrerte Uranus) og giganter. De sistnevnte fremstår som kuretene, de som voktet spedbarnet Zevs. 

Ordet «dryade» kommer av det greske ordet *drus* (genitiv *druos*) som betyr eik, avledet av protoindoeuropeisk **deru-* eller **dreu-* (= fast, solid), opphav til ord som «durum», navn som Dante, norsk «tre» og «trau», samt latin *durus* (= hard), opphav til engelske ord som *during* (= i løpet av) og *to endure* (å holde ut).

## Referanser
Warped Tour

**Warped Tour** er en musikk- og ekstremsportsturné, opprettet i 1994 av Kevin Lyman. Den blir som oftest holdt på steder som parkeringsplasser eller områder der scenene og landskapet går litt oppover. BMX/Skateboard skoprodusenten Vans, sammen med andre, har sponset turnéen hvert år siden 1995, derfor blir turnéen ofte omtalt som «Vans Warped Tour». Turnéen ble etablert for punk rock musikk, men i de siste årene har alternativ rock, emo, post-hardcore, metalcore og kristenrock band også opptredt.

## Band og artister

* 2004
* 2005
* 2006
* 2007
* 2008
* 2009

## Eksterne lenker
*
Vittorio Chierroni

**Vittorio Chierroni** (født 26. mai 1917 i Abetone, død 29. juli 1986) var en italiensk alpinist. I løpet av den over 20 år lange idrettskarrieren vant han flere nasjonale og internasjonale renn. I alt vant Chierroni ti nasjonale mestertitler, og ble kåret til verdensmester i slalåm i det senere annullerte verdensmestereskapet i alpint 1941. Sammen med Zeno Colò og Celina Seghi dannet han den seiersvante trioen *Musketerene fra Abetone*.

Chierronis karriere startet i 1934, da han 16 år gammel kom på fjerdeplass og ble beste italiener i det internasjonale utforrennet i Monte Canin. Året etter ble han italiensk mester i både kombinasjonen og i slalåm.

I februar 1936 deltok han i OL i Garmisch-Partenkirchen i kombinasjonsøvelsen, som ble arrangert for første gang. Han lå på tolvteplass etter utfordelen, men etter slalåmdelen falt han tilbake til 18.-plass. To uker senere, i VM 1936 i Innsbruck, deltok han i utforrennet hvor han kjørte han ut.

Under VM i Chamonix i februar 1937 kom han på sjetteplass i både utfor og kombinasjonsøvelsen. Vinteren 1937/38 vant Chierroni betydelige seire i utforrennene i Megève, i Chamonix og i Furggen. Under VM 1939 i Zakopane kom han igjen på en sjetteplass i utfor.

Den største sportslige triumfen kunne han feire under VM 1941. i Cortina d’Ampezzo. Han delte seieren med tyske Albert Pfeifer i slalåm, tok bronse i kombinasjonsøvelsen og ble nummer fire i utfor. Da andre verdenskrig var over, erklærte Det internasjonale skiforbundet (FIS) ved en kongress 1946 dette verdensmesterskapet for ugyldig, siden flere nasjoner på grunn av de politiske forholdene ikke hadde kunnet delta. Samtlige medaljer mistet sin offisielle status og ble ikke lenger regnet med.

I 1948 vant han slalåmrennet i de legendariske Arlberg-Kandahar-rennene, og i St. Moritz deltok han for andre gang i OL, der han ble nummer tre i kombinasjonens slalåmdel.

**Italienske mesterskap**
* Utfor: (5) 1936, 1938, 1947
* Slalåm: (2) 1935, 1940
* Kombinasjon: (3) 1935, 1936, 1940

## Referanser


## Eksterne lenker
*
Trojansk hest

**Trojansk hest** blir i overført betydning, med navnet etter den trojanske hest i gresk mytologi, brukt om personer, grupper, elementer eller annet som er smuglet inn av motstandere. I nedsettende betydning har også ordet trojansk esel forekommet. I datasikkerhet er en trojansk hest, eller trojaner, en type dataprogram som utgir seg for å være nyttig, men som i virkeligheten er skadelig. Det er en type malware som i motsetning til datavirus krever at mottageren på en eller annen måte starter programmet, ofte ved at trojaneren gjemmer seg inne i et annet program. Det er oppkalt etter Den trojanske hest fra gresk mytologi.
Stepas Butautas

**Stepas Butautas** (født 25. august 1925, død 22. mars 2001 i Kaunas) var en sovjetisk basketballspiller som deltok i de olympiske leker 1952 i Helsingfors.

Butautas vant en olympisk sølvmedalje i basketball under OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var tredje gang som basketball sto på det olympiske programmet, tjuetre lag deltok i turneringen som ble avviklet i perioden 14. juli til 2. august 1952. Sovjetunionen vant semifinalen over Uruguay med 61-57, men i finalen tapte de mot USA med 25-36. Butautas spilte alle åtte kampene i OL-turneringen.

Han ble europamester i basketball tre ganger, 1947, 1951 og 1953.

## Referanser


## Eksterne lenker
*
Mairevolusjonen

**Mairevolusjonen** (spansk **La Revolución de Mayo**) var det første framstøtet for uavhengighet i visekongedømmet Río de la Plata som omfattet dagens Argentina, Bolivia, Paraguay og Uruguay.

Den 13. mai 1810 stadfestet en britisk fregatt i Montevideo ryktene som svirret i Buenos Aires om at Napoléon Bonaparte hadde invadert Spania samt fanget og avsatt kong Ferdinand den syvende, som ble erstattet av Joseph Bonaparte, den eldre broren til den franske keiseren. Dette betydde at den spanske kongemakten hadde blitt overført til regentrådet i Cádiz, som var omringet av franske tropper. Stillingen var da klar: Med autoriteten til viseregentskapen borte, var det et makttomrom. 

Den 25. mai 1810 ble *Den første juntaen* etablert i Buenos Aires og denne fjernet visekongen Baltasar Hidalgo de Cisneros fra makten. I 1816 vant Argentina uavhengigheten sin fra den spanske kronen. I dag blir *El Día de la Revolución de Mayo* (Mairevolusjonsdagen) den 25. mai feiret hvert år for å minnes disse viktige hendelsene i argentinsk historie. Hendelsene i uken foran denne dagen blir kalt *La Semana de Mayo* (Maiuka).

## Litteratur
*
*
*
Auguste Castille

**Auguste Jean Baptiste Castille** (født 12. mai 1883, død 17. september 1971) var en fransk turner.

Han deltok i VM 1909, der han fikk sølv i ringer (delt med Marco Torrès og Josef Čada). Han deltok også på det franske laget som vant gull i dette VM. 

## Referanser


## Eksterne lenker
* 
* Liste over deltakere i lagkonkurransen i VM i turn